Steintrastar

**Steintrastar** (*Monticola*) er ei biologisk slekt i flugesnapparfamilien Muscicapidae. Alle 14 artane høyrer heime i «den gamle verda», samla utbreiingsområde er frå Portugal og Marokko i vest til Sakhalin i aust, og dei fleste artane er knytte til fjellområde.

## Taksonomi

Slekta *Monticola* vart oppretta av den tyske naturforskaren Friedrich Boie i 1822.  Typearten for slekta *Monticola* er *Turdus saxatilis* Linnaeus, steintrast. Namnet *Monticola* kjem frå latin og er sett saman av *mons, montis* «fjell» og *colere* «å bu, halde til».

Slekta vart tidlegare rekna til trastefamilien (Turdidae), men molekylære fylogenetiske studiar publiserte i 2004 og 2010 viste at artane er nærare i slekt med artar i familien Muscicapidae, flugesnapparar i «den gamle verda».

## Skildring
Steintrastar er mellomstore sporvefuglar som hovudsakleg et insekt, men som òg kan vere altetande og supplere med f.eks. bær og frukt. Kroppslengde ligg samla sett i området 15-23 cm. Hannfuglar har klåre fargenyansar i blått og raudbrunt til oransje i tillegg til grått og brunt, hoer er i lite iaugefallande grått og brunt. Mest avvikande fjørdrakt er representert av blåtrast (hannfugl) som er fullstendig djupblå, og etiopiaklippeskvett med svart i staden for blått. Etiopiaklippeskvett saman med kvitstrupesteintrast og blåstrupesteintrast har eit breitt kvitt band på vengene.

## Galleri

Amber mountain rock thrush (Monticola sharpei erythronotus) male 2.jpg|Ambohitrasteintrast, *Monticola erythronotus*, hannfugl
Amber mountain rock thrush (Monticola sharpei erythronotus) female.jpg|Ambohitrasteintrast, hoe
Monticola rupestris -Marakele National Park, South Africa -male-8 (1).jpg|Kappsteintrast, *Monticola rupestris*, hannfugl


## Artsoversyn
Medlemmar av *Monticola* i rekkjefølgje etter AviList v2025: med norske namn etter *Norske navn på verdens fugler*:

;Slekt *Monticola*
* Blåstrupesteintrast, *Monticola cinclorhyncha*, Blue-capped Rock Thrush, (Vigors, NA, 1831), (LC)
: Hekkar i Himalaya og overvintrar i India.

* Kastanjebuksteintrast, *Monticola rufiventris*, Chestnut-bellied Rock Thrush, (Jardine, W; Selby, PJ, 1833), (LC)
: Lever frå Himalaya til Sør-Kina

* Kvitstrupesteintrast, *Monticola gularis*, White-throated Rock Thrush, (Swinhoe, R, 1863), (LC)
: Hekkar i Søraust-Russland og Nordaust-Kina og overvintrar i Søraust-Asia.

* Sølvpannesteintrast, *Monticola brevipes*, Short-toed Rock Thrush, (Waterhouse, GR, 1838), (LC)
: Utbreidd i sørvestre  Afrika.

* Vaktsteintrast, *Monticola explorator*, Sentinel Rock Thrush, (Vieillot, LJP, 1818), (NT)
: Sør-Afrika.

* Kyststeintrast, *Monticola imerina*, Littoral Rock Thrush, (Hartlaub, KJG, 1860), (LC)
: Sørlegaste kyststrøk av Madagaskar.

* Ambohitrasteintrast, *Monticola erythronotus*, Amber Mountain Rock Thrush, (Lavauden, AJL, 1929), (EN)
: Amberfjella, nordspissen av Madagaskar.

* Skogsteintrast, *Monticola sharpei*, Forest Rock Thrush, (Gray, GR, 1871), (LC)
: Madagaskar.

* Dvergsteintrast, *Monticola rufocinereus*, Little Rock Thrush, (Rüppell, WPES, 1837), (LC)
: Lever frå Jemen og sørlegaste Saudi-Arabia til nordlegaste Tanzania

* Steintrast, *Monticola saxatilis*, Common Rock Thrush, (Linnaeus, C, 1766), (LC)
: Hekkar i Sør-Afrika til Sentral-Asia. Overvintrar i austre Afrika, sør for Sahel

* Blåtrast, *Monticola solitarius*, Blue Rock Thrush, (Linnaeus, C, 1758), (LC)
: Fragmentert frå sørlegaste Europa til Sakhalin, delvis trekkfugl som overvintrar i Afrika, på Den arabiske halvøya og Det indiske subkontinentet. Fuglar i Europa, Anatolia og Sør-Kina er standfuglar

* Etiopiaklippeskvett, *Monticola semirufus*, White-winged Cliff Chat, (Rüppell, WPES, 1837), (LC)
: Etiopia.

* Kappsteintrast, *Monticola rupestris*, Cape Rock Thrush, (Vieillot, LJP, 1818), (LC)
: Sør-Afrika.

* Miombosteintrast, *Monticola angolensis*, Miombo Rock Thrush, Sousa, JA, 1888, (LC)
: Lever i eit breitt belte frå Angola til mellom anna Mosambik, Botswana og Zimbabwe

## Kjelder

* *Denne artikkelen bygger på «[[:en:Rock thrush|Rock thrush]]» frå , den 31. mars 2026*

* 

;Referansar

## Bakgrunnsstoff